
VPRAŠANJE:
Kako JZZ izpolni obrazec za prijavo, če njegova prejeta ponudba dobavitelja ni komercialno razdeljena in vrednost ponujenih del vključuje delo na več sistemih (npr. RIS in PACS)?

ODGOVOR:
V prijavi (Priloga številka 1 Prijavnica na javni razpis) JZZ v tem primeru vnese znesek ponudbe v razpredelnici samo v eno celico (npr. RIS), v drugi celici (v tem primeru PACS) pa vpiše znesek 0 in za to celico doda opombo »Vključeno v RIS«.

VPRAŠANJE:
V zvezi z Javnim razpisom za sofinanciranje javnih zdravstvenih zavodov za ureditev pogojev za priklop v nacionalni sistem za hrambo in dostop do radiološkega slikovnega gradiva (C-PACS) vas prosimo za pojasnilo. Naš javni zdravstveni zavod ima več ustanoviteljic, in sicer sedem občin. Ker javni zdravstveni zavod ni sam svoj ustanovitelj, nas zanima:
Ali je za prijavo na navedeni javni razpis potrebno pridobiti soglasje vseh sedmih občin ustanoviteljic oziroma sklep njihovih občinskih svetov, ali zadostuje odločitev oziroma soglasje zakonitega zastopnika javnega zdravstvenega zavoda, če razpis tega izrecno ne določa?

ODGOVOR;
Kot navedeno v 10. točki razpisne dokumentacije: "Prijavitelj na razpis je lahko: - javni zdravstveni zavod, katerega ustanovitelj je Republika Slovenija, - občina/mestna občina, ustanoviteljica javnega zdravstvenega zavoda ali zdravstveni zavod s pooblastilom občine/mestne občine (v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic). JZZ v izjavi potrdi, da ima pooblastilo občin(e) (so)ustanoviteljic(e) za prijavo na razpis oz. samostojno naročanje aktivnosti iz javnega razpisa.«

